पाएं अपने शहर की ताज़ा ख़बरें और फ्री ई-पेपरडाउनलोड करें
कोरोनाकाल में हर एक के लिए मुश्किल हो रही है। विशेषकर संक्रमित गर्भवती महिलाओं की मुश्किल बढ़ गई हैं हालांकि इन मुश्किलों को कम करने में स्वास्थ्यकर्मी कोई कमी नहीं छोड़ रहें हैं। अपनी चिंता किए बगैर नर्स प्रसव करवा रहीं हैं। ऐसी ही मुश्किल राउतमुड़ा सिंगपुर में आई।
यहां 28 साल की गर्भवती महिला ने 22 अप्रैल को टेस्ट कराया था। रिपोर्ट कोरोना पॉजिटिव आई तो गांव में होम आइसोलेशन पर रखा गया था। प्राथमिक स्वास्थ्य केंद्र सिंगपुर की कार्यकर्ता महिला की विशेष देखरेख कर रही थीं। सोमवार रात करीब 9 बजे महिला को प्रसव पीड़ा होने लगी।
इसके बाद महिला को तुरंत प्राथमिक स्वास्थ्य केंद्र सिंगपुर लाया गया। महिला कोरोना पॉजिटिव थी इसलिए विशेष निगरानी की गई। स्वास्थ्य केंद्र के ग्रामीण चिकित्सा सहायक टीआर साहू, स्वास्थ्य कार्यकर्ता तुमेश्वरी ध्रुव, नेत्र सहायक आरएन ध्रुव, लैब टेक्नीशियन हेमलता कंवर व पवन बघेल एवं मितानिन ने पीपीई किट पहनकर प्रसव कराया। सामान्य प्रसव हुआ। इस दौरान कोरोना संक्रमण से बचने के लिए गाइडलाइन का पालन किया गया। मां व बच्चा दोनों स्वस्थ हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn